projecte-aina/catalan_government_crawling huggingface dataset:
El projecte e2Transfoli, el portafoli com a eina d'ensenyament-aprenentatge i avaluació competencial de l l'IES Vall de Llémena de Sant Gregori es desenvolupa com a tesi de Doctorat Industrial dins el nostre programa de doctorat d' eLearning de la doctoranda Neus Heras, el projecte ha rebut un dels premis Baldiri Reixach que atorga anualment la Fundació Carulla en la categoria d'innovació educativa.
El projecte ja va ser premiat, també, en el novè congrés anual ITWorld Edu, vinculat al Mobile World Capital, sobre novetats tecnològiques i experiències educatives que va tenir lloc al Palau de Congressos de Barcelona els dies 22 i 23 de març d'enguany.
NOTÍCIA ORIGINAL - http://www.elpuntavui.cat/ - 23 maig 201
L'institut Vall del Llémena de Sant Gregori ha estat guardonat amb una de les quatre beques Baldiri Reixach que atorga anualment la Fundació Carulla.
La beca, de 4.000 euros, ha estat concedida enguany en la modalitat d'estímul a mestres i professors Baldiri i Reixac pel seu projecte d'innovació educativa.
El projecte, que porta per nom e2Transfoli, el portafoli com a eina d'ensenyament-aprenentatge i avaluació competencial, pretén que els alumnes siguin protagonistes del seu procés d'avaluació.
Per mitjà d'aquesta eina d'autoavaluació, es pretén que els alumnes prenguin consciència dels aspectes que volen millorar i els assumeixen com a desafiament de superaciópersonal.
Per fer-ho, cada alumne crea una pàgina web on elaboren un "portafolis digital" amb les seves reflexions personals i objectius.
"A més, hi pengen els articles i treballs dels quals estan orgullosos", explica Neus Heras, directora del centre i una de les impulsores del projecte.
El portafolis no només conté els aspectes acadèmics que vol millorar l'alumne, sinó també d'altres de caràcter personal, com ara no tenir vergonya de parlar en públic.
"Han d'aprendre que sense error no hi ha aprenentatge", diu Hera.
Tots els alumnes del centre fan aquesta activitat durant una hora a la setmana amb l'ajuda d'un tutor."La idea és que prenguin consciència que la millora depèn d'ells i que nosaltres només som una eina que els ajuda i els escolta."
El projecte ja va ser premiat en el novè congrés anual ITWorld Edu, vinculat al Mobile World Capital, sobre novetats tecnològiques i experiències educatives que va tenir lloc al Palau de Congressos de Barcelona els dies 22 i 23 de març.
Els professors impulsors del projecte –Neus Heras, Maria Jesús Marco, Xavier Cortina i Joan Antoni Pastor– rebran el dia 24 el premi de mans de la consellera d'Ensenyament, Meritxell Ruiz, a Barcelona.
L'institut Vall de Llémena va obrir les seves portes el curs 2014/15 i actualment té 170 alumnes.
En aquests anys, ha aconseguit ser reconegut pels projectes innovadors que aposten per l'autovaloració de l'alumne.
"Per nosaltres, que som un institut de nova creació, tenir un reconeixement i participar en actes i congressos ens ajuda a situar-nos en el mapa dels instituts de Catalunya.", destaca Hera.
"També és una manera de no quedar-nos en la zona de confort i intentar millorar dia a dia", hi afegeix.
NOTÍCIA ORIGINAL - http://www.uea.cat/ - 23 maig 201
La Unió Empresarial de l'Anoia (UEA) va organitzar la presentació a la comarca del Pla de Doctorats Industrials promogut per la Generalitat de Catalunya, entès com una de les vies possibles per captar i retenir talent d'alt valor afegit.
"Quan va començar la crisi, el 2008, vam decidir que havíem de potenciar la recerca, que ens havíem d'especialitzar i que havíem de sortir a l'exterior.
Vam buscar especialistes, i el Pla de Doctorats Industrials ens ho permet."
Amb aquesta precisió va resumir la utilitat del programa el director tècnic de l' empresa química Cromogenia Units, Antonio Torrelles, que actualment compta amb tres projectes dins del pla, centrats sobretot en la investigació sobre nous productes.
Durant la conferència, en la que hi van assistir una vintena d'empreses, es va aportar tota la informació necessària sobre el Pla.
El seu director tècnic, Joan Francesc Córdoba, va ressaltar que si l'empresa anoienca vol adaptar-se al futur, allí on ha d' invertir més és en talent.
A grans trets, va ressaltar que la Generalitat aporta a l'empresa una ajuda d'uns 21.000 euros per tres anys, alhora que facilita la possibilitat d'accedir a d'altres ajudes estatals i europees de fins al 42% del sou base per bonificar personal dedicat en exclusiva a R+D+I. Córdoba va ressaltar que fins ara s'han atès el 100% de les propostes d'investigació presentades per les empreses, en tant que l'objectiu del és que l'empresa innovi i sigui més competitiva.
Des que va posar-se en marxa aquest programa hi ha hagut un total de 345 doctorands industrials, un 30% centrats en el sector de les Tecnologies de la Informació i la Comunicació (TIC), un 21% en Ciències de la Vida, un altre 21% en Enginyeria Civil, Industrial i Ciències Naturals, i un 18% en Ciències i Tecnologies Químiques.
I, contràriament al que es podria pensar, el 50% de les empreses acollides al Pla han estat PIMEs.
El director d'Estratègia de Producte d'AUSA Center SL, Xavier Perramon, va comentar que l'objectiu d'haver incorporat un doctorand industrial a l'empresa era "que s'acabi convertint en una peça clau" que acabi liderant la seva àrea, i va recalcar: "N'estem molt satisfets.
Porta 12 mesos i ja es comencen a veure els resultats finals de la investigació."
En aquesta mateixa línia, Torrelles va destacar que els doctors que han acabat formant conjuntament amb la universitat "s'han acabat incorporant a l'empresa".
El doctorand anoienc Ricard Espelt, que està realitzant la seva investigació en una empresa de Barcelona, va recalcar que un dels avantatges d'aquest programa, des del punt de vista de l'investigador, és que "moltes tesis s'acaben quedant en un calaix, mentre que aquí no passa".
La URL ha organitzat una jornada per promoure la participació en les convocatòries d'ajuts del Pla de Doctorats Industrials i fomentar els projectes de recerca conjunts entre el seu personal investigador i les organitzacions amb les quals col·labora.
Tal com ha recordat el rector de la URL Josep Maria Garrell durant la inauguració, "és un programa jove però ja hi hem participat amb 15 iniciatives".
De fet, ha dit el rector, "vam ser una de les primeres institucions en sol·licitar que en el programa s'hi poguessin incorporar organitzacions del tercer sector o fundacions i vam ser una de les dues universitats que vam participar en un projecte pilot que implicava com a "empresa" una fundació sense ànim de lucre".
I és que, com ha emfatitzat Albert Sangrà, director del Pla de Doctorats Industrials, "les ciències socials, arts i humanitats també transfereixen coneixement i impacten a la societat".
Des que es va impulsar el Pla l'any 2012 hi ha hagut 345 projectes en funcionament, que han implicat més de 250 empreses i 207 grups de recerca.
És un programa que contribueix directament a la competitivitat i la internacionalització del teixit industrial català.
Per una banda, per a les universitats, els projectes de doctorat industrial són una ocasió per transferir la seva tecnologia i els seus coneixements a l'entorn productiu i enfortir els vincles amb el món empresarial.
En aquest sentit, el coordinador del Programa de Doctorat en Ciències de l'Educació i de l'Esport a Blanquerna-URL, Xavier Pujadas, ha posat de relleu que és un programa molt atractiu per a les universitats ja que té una aplicabilitat molt directa en la transferència de coneixement, però que també genera algunes dificultats que cal resoldre.
D'altra banda, per als estudiants, aquest programa els dona una oportunitat per incorporar-se a un entorn innovador que combina la supervisió acadèmica de la tesi amb la tutoria que proveeixen les empreses en el marc d'un contracte laboral de tres anys de durada.
Al següent vídeo podeu escoltar el testimoni del doctorand de la Pere Tarrés-URL Xavier Escribano; del coordinador de doctorats industrials de Blanquerna-URL Xavier Pujadas i del director del programa de la Generalitat, Albert Sangrà.
Els Doctorats industrials van ser presents al BizBarcelona 2017.
Espai de trobada entre persones emprenedores, pimes i el món de l'economia social amb intenció de transformar la seva activitat per ser més competitius en un entorn dinàmic i cada cop més digitalitzat.
Espai també de coneixement, contactes i solucions per crear, transformar i adaptar els projectes empresarials als nous temps.
En Jordi Alba, membre de l'equip ejecutiu del Pla de Doctorats Industrials, va presentar el pla a tots els assistents incidint ens els aspectes com competitivitat i internacionalització de la indústria catalana, reforçar els instruments per captar el talent que genera el país i situar els futurs doctors en condicions de desenvolupar projectes d' R+D+I en una empresa.
En el marc de la Barcelona Industry Week, que tindrà lloc de l'1 al 6 d'octubre del 2017 a Fira Barcelona, diferents universitats catalanes organitzen l'Open Innovation Forum, una trobada que dóna a les empreses l'oportunitat de llançar els seus reptes d'innovació, i als grups i centres de recerca l'oportunitat de proposar solucions a aquests problemes.
Per primera vegada, la Universitat de Barcelona –a través de la Fundació Bosch i Gimpera–, la Universitat Autònoma de Barcelona –a través del Parc de Recerca UAB–, la Universitat Politècnica de Catalunya, l'IQS Tech Factory, ACCIÓ i Expoquimia-World Chemical Summit uneixen esforços per proposar conjuntament solucions innovadores a problemes socials i empresarials.
Així neix l'Open Innovation Forum, un programa d'innovació oberta que permet a les empreses llançar reptes propis i als grups de recerca de les principals universitats catalanes treballar per proposar solucions innovadores als problemes empresarials plantejats.
Aquesta iniciativa culminarà amb una trobada que tindrà lloc el 5 d'octubre a Fira Barcelona, en què mitjançant una agenda d'entrevistes concertades prèviament les empreses i els investigadors es podran reunir per explorar noves oportunitats per desenvolupar projectes innovadors.
La trobada està oberta, d'una banda, a qualsevol empresa que tingui necessitats d'innovació en el desenvolupament de nous productes i serveis, o bé que tingui interès a explorar noves oportunitats d'innovació; i, d'altra banda, als grups de recerca de les universitats i centres tecnològics que tinguin interès a aplicar la seva investigació al teixit empresarial català.
L'Open Innovation Forum s'estructura en quatre àmbits de coneixement: salut, alimentació, química i energia.
Les empreses ja poden registrar-se i proposar els seus reptes o necessitats a través del web www.openinnovationforum.cat
ACCIÓ - Passeig de Gràcia, 129 - 08008 Barcelona, Sala d'Actes
L'objectiu d'aquesta jornada és explicar les diferents eines disponibles que faciliten la incorporació de personal qualificat a l'empresa per al desenvolupament d'actuacions d'R+D+I.
El Pla de Doctorats Industrials, per exemple, facilita la identificació de professionals altament qualificats per a l'execució d'un projecte d'investigació que sigui de l'interès de l'empresa.
Per reduir el cost associat a un projecte d'investigació, l'empresa es pot beneficiar d'una deducció fiscal.
Fins i tot si es tracta d'una pime amb segell Pime Innovadora, pot compatibilitzar-ho amb una bonificació directa a la Seguretat Social i gaudir d'altres avantatges potencials, que es tractaran a la jornada.
09.15 h Acreditació de les persones assistents
Carles Miranda, gerent de la Unitat d'Innovació Empresarial d'ACCIÓ
09.45 h Programes d'ACCIÓ de suport d'incentius fiscals
Álvaro Tapia, gestor d'Innovació d'ACCIÓ
10.15 h Pla de Doctorats Industrials: més competitivitat amb innovació i talent
10.45 h Incentius fiscals per a la contractació de personal investigador i Pime Innovadora
Talent, recerca i competitivitat: la fórmula del Doctorat Industrial
Webinar DI amb BIB, FCRI i Bigfinite
Resum dels principals indicadors dels DI
Debat entre doctorats i representants d'empreses i universitats sobre els DI
Consulta els projectes a Convocatòria activa
El procediment per participar al Pla de doctorats industrials és senzill
Subscriu-te al nostre butlletí de novetats i notícies sobre els Doctorats Industrials
Company: Projectes i Adaptacions del Garraf, S.L.
Company: Hidroquímia Tractaments i Química Industrial
Company: Patronat de Turisme Costa Brava Girona, S.A.
Company: Aigües de Barcelona, EMGCIA S.A.
Xarxa del patrimoni literari català
Company: CORPORACIÓ CATALANA DE MITJANS AUDIOVISUALS, S.A.
Company: Aplicacions de la Catàlisi, S.L. (APLICAT)
Company: Fundació Privada per a la Xarxa Oberta, Lliure i Neutral guifi.net
Company: Associació Recerca i Difusió del patrimoni històric
Company: LABORATORI DE REFERÈNCIA DE CATALUNYA
Company: Consorci d'Aigües de Tarragona
Company: Fundació TIC Salut Social
Company: Consell Comarcal del Vallès Occidental
Company: Fundació Salut Empordà
Company: Observatori del Tercer Sector i de la Societat Civil
Company: Fundació Privada Taleia - ViOD Games Studio
Company: FUNDACIÓ PRIVADA EDUCACIÓ SOLIDÀRIA-ESCOLA PIA
Company: 3&Punt Solucions Informàtiques, SL
Company: FUNDACIÓ PRIVADA SANT ANDREU DE CASTELLCIR - GINESTA
Company: Althaia, Xarxa Assistencial Universitària de Manresa, FP
Company: ASSOCIACIÓ JERONI DE MORAGAS
Company: Gestió de Serveis Sanitaris
Company: IMHAB - Institut Municipal de l'Habitatge i Rehabilitació
Company: Fundació Hospital de la Santa Creu de Vic
Company: Institut d'Estudis Regionals i Metropolitans de Barcelona
Company: Ivàlua - Institut Català d'Avaluació de Polítiques Públiques
Benvinguts i benvingudes a la pàgina web del Pla de Doctorats Industrials.
En primer lloc, us agraeixo la visita i us convido a conèixer els diferents apartats d'aquest lloc web.
El Pla de Doctorats Industrials té com a objectius contribuir a la competitivitat i la internacionalització del teixit industrial català, captar talent, i formar doctors i doctores per a les empreses dins de projectes d'R+D+I.
L'element essencial del procés de doctorat industrial és el projecte de recerca estratègic de l'empresa on el doctorand o doctoranda desenvolupa la seva formació investigadora en col·laboració amb una universitat, i que és l'objecte d'una tesi doctoral.
A les empreses els permet atraure persones amb coneixements i competències d'alt valor afegit, accedir als grups més capdavanters d'universitats i centres de recerca i als seus equipaments i infraestructures, així com obtenir ajuts econòmics i beneficiar-se de les deduccions i bonificacions fiscals per a les activitats d'R+D+I.
Per a les universitats i els centres de recerca de Catalunya ( CERCA ), els projectes de doctorat industrial són una ocasió per transferir la seva tecnologia i els seus coneixements a l'entorn productiu i enfortir així els vincles amb el món empresarial.
Per als estudiants, es tracta d'una oportunitat magnífica per incorporar-se a un entorn altament innovador que combina la supervisió acadèmica de la tesi amb la tutoria que proveeixen les empreses en el marc d'un contracte laboral de tres anys de durada i que incorpora, a més, altres avantatges, com la matrícula gratuïta o una borsa de mobilitat.
Espero i desitjo que aquest web sigui un canal de comunicació entre els estudiants de doctorat, les universitats, les empreses i la societat en general.
Accediu a aquest enllaç per consultar la Memòria d'Activitat 2018 dels Doctorats Industrials
Aquesta setmana ha començat la posada en marxa i l'operació d'un reactor per a la producció de biopesticides en el marc del projecte europeu Decisive.
La instal·lació experimental produirà biopesticides per a ús agrícola a partir de residus orgànics.
El projecte Decisive està compost per un consorci multidisciplinari enfocat en el disseny i implementació de sistemes innovadors de gestió de residus i en especial a la gestió de la fracció orgànica dels residus municipals (FORM).
Està coordinat per l'Institut national de Recherche en Sciences et Technologies pour l'Environnement et l'Agriculture (IRSTEA) de França i té com a socis al grup de recerca en compostatge GICOM de la UAB, i a l'empresa catalana Aeris Tecnologies Ambientals, spin-off de la UAB.
L'objectiu de la investigació és desenvolupar un sistema descentralitzat de gestió de la fracció orgànica dels residus municipals (FORM), tot promovent un sistema de gestió local on sigui possible la generació de productes d'interès per a l'agricultura ecològica.
En aquest context, el projecte considera dues tecnologies: la microdigestió anaeròbica i la fermentació en estat sòlid.
Com a producte de la digestió d'aquests residus, es generarà una fracció sòlida anomenada digerit, que es valoritzarà a través d'un procés de fermentació en estat sòlid per a la producció de biopesticides amb ús potencial en agricultura ecològica.
La UAB i Aeris, responsables del disseny, posada en marxa i operació del procés de fermentació en estat sòlid per a la producció de biopesticides, van arribar a un acord amb el Consorci per a la Gestió dels Residus del Vallès Oriental per instal·lar la planta pilot a la planta de Tractament de la Fracció Orgànica de Residus Municipals de Granollers.
La planta ha començat a operar aquesta setmana, després d'una fase de posada en marxa a càrrec de la investigadora Laura Mejias, que realitza un doctorat industrial sota la supervisió tant del grup de recerca en compostatge de la UAB com de l'equip d'Aeris.
La planta pilot estarà en funcionament durant 6 mesos.
La instal·lació de Granollers funcionarà en paral·lel a una altra planta de tractament de bioresidus a Lió (França), amb gestió descentralitzada de residus biològics, que pretén proporcionar compost i electricitat.
La planta de Lió s'inaugurarà el 14 de novembre, amb la participació dels investigadors de la UAB, per tal d'exposar les diferències i similituds de projectes i tecnologies similars en diferents llocs d'Europa.
Nom de l'empresa i de la universitat: Ateknea Solutions / Univ.
1) Explica breument en què consisteix el teu projecte.
L'objectiu del projecte és proporcionar les habilitats de navegació i comportament a una sèrie de robots agrícoles perquè puguin realitzar tasques com la vigilància del creixement dels cultius i l'estimació d'una informació molt valuosa, com la producció.
2) Per què vas escollir fer un Doctorat Industrial?
Perquè fa més de 10 anys que estic a la indústria i no volia tornar a la universitat d'una manera exclusiva.
3) Què et va cridar més l'atenció del projecte amb el que treballes?
4) Què t'agradaria aconseguir al final de la teva tesi?
Portes obertes per a la meva temàtica (robòtica assistencial) a la indústria.
5) Com és el teu dia a dia a l'empresa i a la universitat?
Dur, el camí no està marcat, això és el més dur.
6) Quins avantatges creus que té el Doctorat Industrial comparat amb un doctorat convencional?
Un contacte directe amb la "realitat": les coses es fan amb una finalitat més palpable.
7) Per què creus que et serà útil realitzar els programes formatius en competències específiques relacionades amb el lideratge, la transferència de resultats de recerca i el desenvolupament de noves empreses entre altres?
En aquesta vida no tot es mou per la ciència.
Caldria veure quina part de la ciència conforma la manera de viure de cadascú, però en el meu cas, després de més de 10 anys a la indústria, he après que no només s'ha de saber fer ciència, sinó gestionar coses tant petites com el dia a dia, en detriment del rendiment científic, evidentment.
Les jornades de formació no han fet res més que corroborar aquest aprenentatge previ i oferir més informació complementària (en algunes sessions, inclús massa).
8) Com veus el teu esdevenir professional en els propers anys?
Crec que depèn més de les aptituds que dels propis coneixements científics (sense dir que siguin ni millors ni pitjors).
9) Per què recomanaries a un actual estudiant de màster que escollís fer un Doctorat Industrial?
Li demanaria ben clar què vol fer a la vida, i gràcies a l'experiència obtinguda en el programa de DI jo tindria la capacitat per recomanar-li si fer o no un doctorat i si aquest hauria de ser industrial.
No puc pensar que tothom pugui voler fer el mateix que jo.
Company: Servei Meteorològic de Catalunya
University: Universitat Politècnica de Catalunya (UPC)
Data d'inici del doctorat: Febrer 2013
Nom de l'empresa i de la universitat:
Servei Meteorològic de Catalunya / Universitat Politècnica de Catalunya
1) Explica breument en què consisteix el teu projecte.
Consisteix en el disseny d'una metodologia per a l'acoblament d'un model de predicció meteorològica mesoescalar (en el nostre cas el model WRF, a resolució entre 1 i 3 km) amb un model de fluids (CFD - Computational Fluid Dynamics, en el nostre cas Alya) per a la predicció meteorològica microescalar (entre 50 i 300 metres de resolució).
2) Per què vas escollir fer un Doctorat Industrial?
3) Què et va cridar més l'atenció del projecte amb el que treballes?
Els dos centres involucrats i les aplicacions que pot arribar a tindre l'eina final.
4) Quin ha estat el principal canvi de passar de ser un estudiant universitari a un doctorand industrial?
Que cobro; que el nivell d'auto-exigència ha augmentat un 200%; noves dinàmiques de treball; etc
5) Què t'agradaria aconseguir al final de la teva tesi?
Que el meu treball es pugui aplicar i es pugui seguir millorant.
6) Com és el teu dia a dia a l'empresa i a la universitat?
Són molt similars però amb la diferència que en la Universitat rebo més coordinació per part del meu tutor en la recerca.
7) Quins avantatges creus que té el Doctorat Industrial comparat amb un doctorat convencional?
El contacte amb l'empresa i una investigació més enfocada a un resultat final desitjat.
8) Per què et va ser útil realitzar els programes formatius en competències específiques relacionades amb el lideratge, la transferència de resultats de recerca i el desenvolupament de noves empreses entre altres?
Em va servir a mode d'introducció a molts aspectes relacionats amb el meu futur.
9) Com veus el teu esdevenir professional en els propers anys?
10) Per què recomanaries a un actual estudiant de màster que escollís fer un Doctorat Industrial?
Perquè et dona una visió més global del procés de recerca i desenvolupament, oferint-te d'entrada, estar involucrat amb dues institucions amb funcionaments i objectius molt diferents.